હાના ત્યારબાદ ડાર્વિનની થિયરી પણ બદલાઈ રહી હોવાનું જણાવતાં કહે છે કે પુરુષ સ્ટ્રોન્ગ છે એટલે બહાર જાય કમાઈને લાવે અને સ્ત્રી કેરિંગ છે ઘરના કામ કરે, બાળકો ઉછેરે. એવું પણ આજે થઈ રહ્યું કેટલાક અંશે તે છતાં કામના પ્રકારો બદલાયા છે. પુરુષે એવા કામ કરવાના નથી હોતા જે ગુફામાં રહેતો માનવ કરતો હતો. ૨૦૦૬માં ડેવ્હલપમેન્ટ ડેટાબેઝ તૈયાર કરતી આંતરરાષ્ટ્રિય સંસ્થાઓ દ્વારા ૧૬૨ દેશોમાં સ્ત્રીઓનો પોલિટિકલ અને ઈકોનોમિક પાવરનો અભ્યાસ કર્યો. તેમાં જાણવા મળે છે કે એકાદ બે અપવાદ સિવાય જે દેશોમાં સ્ત્રીઓ પાસે વધારે પાવર હતો એ દેશનો વિકાસ પણ ઘણો થયો હતો. દેશના વિકાસમાં ફાળો આપતી એજન્સીઓ આ બાબતને ધ્યાનમાં રાખીને સ્ત્રીઓનો પોલિટિકલ ક્વોટા વધારવા માટે ૧૦૦ દેશોને ફરજ પાડી હતી.